Борис Пастернак
Пролет

Превод от руски: Кирил Кадийски, —

chitanka.info

Не пъпки, а лепкави топли угарки

по клонките лепнати! Сепнат —

април. И мъжественост лъха от парка,

я горските реплики крепнат.

Лесът се задъхва, че с клуп от пернати

гърла — сякаш бивол — запрян е

и в мрежи простенва, тъй стене в сонати

стар орган — гладиатор стоманен.

Поезийо! Морска звезда със смукало

бъди и — от злака по-мека —

аз бих те положил сред парка изкалян

на мокра зелена скамейка.

Там пускай си пищни жаба, ако искаш,

и облаци, локви — изпий ги!

А нощем, поезийо, ще те изстискам

за здраве на жадните книги.

1914

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.